ปริญ สุภารัตน์

ปริญ สุภารัตน์ (เกิด 19 มีนาคม พ.ศ. 2533)  เป็นนักแสดงและนายแบบชาวไทย เขาเริ่มแสดงในปี 2553 ในละครเรื่อง เงารักลวงใจ จากนั้นได้แสดงละครเรื่อง ปฐพีเล่ห์รัก ซึ่งทำให้เขาได้รับการเสนอชื่อเข้าชิงรางวัลท็อปอวอร์ด สาขาดาวรุ่งชายยอดเยี่ยม เขายังได้รับการยอมรับจากการแสดงในละครอีกหลายเรื่องอย่าง ปัญญาชนก้นครัว (2555), คลื่นชีวิต (2557), อกเกือบหักแอบรักคุณสามี (2563) และ เกมล่าทรชน (2564) ซึ่งทำให้เขาได้รับรางวัลโทรทัศน์ทองคำ สาขานักแสดงนำชายดีเด่น
== ชีวิตช่วงแรก ==
ปริญ สุภารัตน์ เกิดเมื่อวันที่ 19 มีนาคม พ.ศ. 2533 ที่จังหวัดเชียงใหม่ เป็นบุตรของวรพันธ์ วิลัยหงษ์ ทำงานเป็นกุมารแพทย์ และปานหทัย สุภารัตน์ ปริญมีพี่สาวหนึ่งคนชื่อ ปราง อายุมากกว่าเขาหนึ่งปี ปริญเข้าเรียนระดับชั้นอนุบาลที่โรงเรียนอนุบาลอักษรธรรม จากนั้นเข้าเรียนระดับประถมศึกษาที่โรงเรียนปรินส์รอยแยลส์วิทยาลัย ต่อมาครอบครัวย้ายไปอยู่จังหวัดลำปาง เขาเข้าเรียนที่โรงเรียนอัสสัมชัญลำปางตั้งแต่ชั้นประถมศึกษาปีที่ 4 จวบจนสำเร็จการศึกษาระดับมัธยมปลาย ขณะเรียนอยู่ที่นี่ เขาเคยเป็นนักกีฬายูโดที่เข้าแข่งขันในกีฬาเยาวชนแห่งชาติ ครั้งที่ 24 ภายหลังเข้าสู่วงการบันเทิง ปริญเข้าศึกษาต่อในคณะอุตสาหกรรมการท่องเที่ยวและการบริการที่มหาวิทยาลัยรังสิต ด้วยทุนนักกีฬา แต่ต่อมาย้ายไปคณะบริหารธุรกิจ สาขาการตลาด เขาเคยพักการเรียนอยู่ช่วงหนึ่งก่อนจะกลับมาศึกษาต่อจนจบในปี 2558
== การทำงาน ==
ปริญเข้าสู่วงการบันเทิงด้วยการถ่ายแบบนิตยสาร เขาเคยถ่ายโฆษณามีสทีนคู่กับพัชราภา ไชยเชื้อ ตลอดจนได้แสดงมิวสิกวิดีโอเพลง "ใหม่ ๆ ก็รัก" ของพริกไทย จากนั้นปริญเข้าเป็นนักแสดงในสังกัดของศุภชัย ศรีวิจิตร ก่อนจะได้แสดงละครเรื่องแรก เงารักลวงใจ ในปี 2553 และยังได้แสดงละครชุด 4 หัวใจแห่งขุนเขา ในเรื่อง ปฐพีเล่ห์รัก อันเป็นผลงานแจ้งเกิด รวมถึงทำให้เขาได้รับการเสนอชื่อเข้าชิงรางวัลท็อปอวอร์ด สาขาดาวรุ่งชายยอดเยี่ยม ปีถัดมา ปริญได้แสดงคู่กับอุรัสยา เสปอร์บันด์ ในละครเรื่อง ตะวันเดือด และ สามหนุ่มเนื้อทอง คู่กับคิมเบอร์ลี่ แอน โวลเทมัส
ในปี 2555 ปริญได้แสดงละครที่ดัดแปลงมาจากนวนิยายของว.วินิจฉัยกุล อย่าง ปัญญาชนก้นครัว การแสดงจากละครเรื่องนี้ ทำให้เขาได้รับการเสนอชื่อเข้าชิงรางวัลสยามดารา สตาร์ส อวอร์ดส์ 2013 สาขานักแสดงนำชายยอดเยี่ยม ต่อมาในปี 2560 เขารับบทเป็นสาธิตในเรื่อง คลื่นชีวิต ละครได้รับการตอบรับอย่างดีและทำเรตติงได้เฉลี่ย 5.97 ซึ่งมากที่สุดของช่องสามในปีนั้น
ในปี 2564 ปริญได้แสดงละครเรื่อง เกมล่าทรชน ซึ่งมีเค้าโครงมาจากละครเรื่อง พระจันทร์ลายพยัคฆ์ เมื่อปี 2553 เขาได้รับรางวัลโทรทัศน์ทองคำ สาขานักแสดงนำชายดีเด่น จากการแสดงละครเรื่องนี้
== ชีวิตส่วนตัว ==
ปริญเริ่มคบหากับคิมเบอร์ลี่ แอน โวลเทมัส เมื่อเดือนกันยายน 2556 หลังจากพบกันในละครเรื่อง ต้นรักริมรั้ว ทั้งคู่หมั้นกันในเดือนเมษายน 2565 ที่โรงแรมเบือร์เกินชต็อค ในลูเซิร์น โดยจัดพิธีหมั้นเมื่อวันที่ 26 สิงหาคม 2566 และสมรสกันในวันที่ 14 กันยายน 2566 ในแถบทะเลสาบโคโม ประเทศอิตาลี
== ผลงาน ==
=== ละครโทรทัศน์ ===
ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
{|class="wikitable"
! พ.ศ. !! เรื่อง !! บทบาท
|-
| rowspan = "5" align = "center"| 2553 || align = "center"| เงารักลวงใจ || align = "center"| เตชิต กำธรภูวนาท
|-
| align = "center"| ธาราหิมาลัย || rowspan="4" align="center"| ปฐพี อดิศวร (ดิน)
|-
| align = "center"| ดวงใจอัคนี
|-
| align = "center"| ปฐพีเล่ห์รัก
|-
| align = "center"| วายุภัคมนตรา
|-
| rowspan = "2" align = "center"| 2554 || align = "center"| ตะวันเดือด || align="center"| ภูตะวัน (เสือ)
|-
| align = "center"| สามหนุ่มเนื้อทอง || align = "center"| กริชชัย พงศ์โภคิน (กริช)
|-
| rowspan = "2" align = "center"| 2555 || align = "center"| ปัญญาชนก้นครัว || align = "center"| วเรศ วรการ (ตั้ม)
|-
| align = "center"| เหนือเมฆ 2 มือปราบจอมขมังเวทย์ || align = "center"| ร้อยตำรวจตรีแสงกล้า อภิไชย
|-
| rowspan = "2" align = "center"| 2556 || align = "center"| คุณชายรณพีร์ || align = "center"| ทหารอากาศรุ่นพี่ (รับเชิญ)
|-
| align = "center"| ต้นรักริมรั้ว || align = "center"| กษิดิฐ เกียรติโยธา (กบ)
|-
| rowspan = "1" align = "center"| 2557 || align = "center"| ภพรัก || align = "center"| เหยี่ยว
|-
| rowspan = "1" align = "center"| 2558 || align = "center"| แอบรักออนไลน์ || align = "center"| ปราณนต์ อัศวโชคชัย (นนท์)
|-
| rowspan = "1" align = "center"| 2559 || align = "center"| บ่วงอธิฏฐาน || align = "center"| เจ้าชายอริยะ / กฤตธร
|-
| rowspan= "2" align = "center"| 2560 || align = "center"| คลื่นชีวิต || align = "center"| สาธิต ก้องเกียรติภูมิ (ธิต)
|-
| align = "center"| รากนครา || align = "center"| เจ้าศุขวงศ์ (เจ้าน้อย)
|-
| rowspan = "1" align = "center"| 2561 || align = "center"| คมแฝก || align = "center"| กัลป์ เกรียงไกร
|-
| rowspan = "1" align = "center"| 2562 ||align = "center"| รักจังเอย || align = "center"| พี่หมาก  (รับเชิญ)
|-
| rowspan = "2" align = "center"| 2563 ||align = "center"| อกเกือบหักแอบรักคุณสามี || align = "center"| เธียรวัฒน์ นาวากุล (เธียร)
|-
| align = "center"| ตราบฟ้ามีตะวัน || align = "center"| อาทิตย์
|-
| rowspan = "1" align = "center"| 2564 ||align = "center"| เกมล่าทรชน || align = "center"| พ.ต.ต.นนท์ วงศ์เดชา (สารวัตรนนท์)
|-
| rowspan = "1" align = "center"| 2565 ||align = "center"| ซุปตาร์2550 || align = "center"| ตนเอง (รับเชิญ)
|-
| rowspan = "2" align = "center"| 2566 || align="center" | ใต้เงาตะวัน || align = "center"| กรณ์ เชิญอิสราชัย
|-
| align = "center"| จนกว่าจะได้รักกัน || align = "center"| ปราการ
|-
|}
=== ภาพยนตร์ ===
=== เพลง ===
=== พากย์เสียง ===
ซุปเปอร์ฮีโร่ หล่อช่วยได้ (ฮีโร่สีดำ)
สิงห์ แพดเดิล ป๊อป ในภาพยนตร์เรื่อง “แพดเดิ้ล ป๊อป” ซีซัน “ไดโน เทอร์รา”
=== คอนเสิร์ต ===
4+1 Channel 3 Superstar Concert
หล่อมากมาก คอนเสิร์ต
Love  Missoin คอนเสิร์ตรักล้นจอ
Love is in the Air
== รางวัล ==
ปี 2555
สยามบันเทิงสตาร์สชอยส์อวอร์ดส สาขาหนุ่มหล่อกระชากใจ
สีสันบันเทิงอวอร์ด 2012 สาขาคู่จิ้นแห่งปี ร่วมกับ คิมเบอร์ลี แอน เทียมศิริ
ปี 2556
The Nine Fever Award ครั้งที่ 1 สาขานักแสดงยอดนิยม
รางวัล Spicy สาขา 100 Spicy Most Idol
รางวัลช่อสะอาด สาขานักแสดงนำชายยอดเยี่ยม ประเภทละครโทรทัศน์ จากละครเรื่อง เหนือเมฆ 2 มือปราบจอมขมังเวทย์
ปี 2557
แคสอวอร์ดส 2014 สาขาคู่จิ้นแห่งปี ร่วมกับ คิมเบอร์ลี แอน เทียมศิริ
ปี 2558
Korean & Culture Entertainment Awards and Asia Awards ครั้งที่ 23 สาขานักแสดงชายต่างชาติยอดนิยม จากละครเรื่อง ภพรัก และ แอบรักออนไลน์
ปี 2559
ดาราเดลี่ เดอะเกรท อวอร์ด สาขาหนุ่มฮอตแห่งปี
ปี 2560
สีสันบันเทิงอวอร์ด 2560 สาขาสามีแห่งชาติ จากละครเรื่อง รากนครา
ปี 2561
HOWE AWARDS 2017 สาขานักแสดงชายยอดเยี่ยม จากละครเรื่อง คลื่นชีวิต
MThai Top Talk-about 2018 สาขา นักแสดงชาย ที่ถูกกล่าวถึงมากที่สุด จากละครเรื่อง คลื่นชีวิต
=== เข้าชิงรางวัล ===
ปี 2553
เข้าชิงรางวัล สยามดาราสตาร์อวอร์ด 2010 สาขานักแสดงดาวรุ่งชายยอดเยี่ยม จากละครเรื่อง เงารักลวงใจ
เข้าชิงรางวัล ท็อปอวอร์ด 2010 สาขานักแสดงดาวรุ่งชายยอดเยี่ยม ประเภทละครโทรทัศน์ จากละครเรื่อง ปฐพีเล่ห์รัก
เข้าชิงรางวัล รางวัลนาฏราช ครั้งที่ 2 สาขาทีมนักแสดงยอดเยี่ยม จากละครซีรีส์ชุด 4 หัวใจแห่งขุนเขา
เข้าชิงรางวัล ทีวีสาม แฟนคลับ อวอร์ด สาขาดาวรุ่งชายยอดนิยม
ปี 2554
เข้าชิงรางวัล ทีวีสาม แฟนคลับ อวอร์ด สาขานักแสดงชายยอดนิยม
เข้าชิงรางวัล รางวัลนาฏราช ครั้งที่ 3 สาขาทีมนักแสดงยอดเยี่ยม  จากละครเรื่อง ตะวันเดือด
ปี 2555
เข้าชิงรางวัล ทีวีสาม แฟนคลับ อวอร์ด สาขานักแสดงชายยอดนิยม
เข้าชิงรางวัล สตาร์ไลท์ อวอร์ด สาขาหนุ่มเจ้าสำราญ
ปี 2556
เข้าชิงรางวัล คมชัดลึก อวอร์ด ครั้งที่ 10 สาขานักแสดงชายยอดนิยม
เข้าชิงรางวัล ไนน์เอ็นเตอร์เทน อวอร์ดส์ ครั้งที่ 6 สาขาขวัญใจมหาชน
เข้าชิงรางวัล สยามดารา สตาร์ส อวอร์ดส์ 2013 สาขาสยามดารา สตาร์ ป๊อปปูลาร์โหวตชาย
เข้าชิงรางวัล สยามดารา สตาร์ส อวอร์ดส์ 2013 สาขานักแสดงนำชายยอดเยี่ยม ประเภทละครโทรทัศน์ จากละครเรื่อง ปัญญาชนก้นครัว
เข้าชิงรางวัล เกิด อวอร์ด ครั้งที่ 2 สาขาคู่เกิด ร่วมกับ คิมเบอร์ลี แอน เทียมศิริ
เข้าชิงรางวัล ดาราเดลี่ เดอะ เกรท อวอร์ดส์ ครั้งที่ 2 สาขานักแสดงนำชายสาขาละครที่สุดแห่งปี 2012 จากละครเรื่อง ปัญญาชนก้นครัว
== อ้างอิง ==
== แหล่งข้อมูลอื่น ==
เว็บไซต์อย่างเป็นทางการ
ไอจีหมาก ปริญ
นักแสดงชายชาวไทยในศตวรรษที่ 21
ชาวไทยเชื้อสายจีน
นักยูโดชาวไทย
นายแบบไทย
นักแสดงสังกัดช่อง 3
ผู้มีชื่อเสียงทางโทรทัศน์ชาวไทย
บุคคลจากจังหวัดเชียงใหม่
บุคคลจากโรงเรียนปรินส์รอยแยลส์วิทยาลัย
บุคคลจากโรงเรียนอัสสัมชัญลำปาง
บุคคลจากคณะบริหารธุรกิจ มหาวิทยาลัยรังสิต